CELEX: 32014R1112
Language: bg
Date: 2014-10-13 00:00:00
Title: Регламент за изпълнение (ЕС) № 1112/2014 на Комисията от 13 октомври 2014 година за определяне на общ формат за споделяне на информация за индикатори за големи опасности, което да се извършва от операторите и собствениците на нефтени и газови инсталации в крайбрежни води, както и на общ формат за публикуване от държавите членки на информацията за индикаторите за големи опасности  Текст от значение за ЕИП

22.10.2014   
            
            
               BG
            
            
               Официален вестник на Европейския съюз
            
            
               L 302/1
            
         РЕГЛАМЕНТ ЗА ИЗПЪЛНЕНИЕ (ЕС) № 1112/2014 НА КОМИСИЯТА
   от 13 октомври 2014 година
   за определяне на общ формат за споделяне на информация за индикатори за големи опасности, което да се извършва от операторите и собствениците на нефтени и газови инсталации в крайбрежни води, както и на общ формат за публикуване от държавите членки на информацията за индикаторите за големи опасности
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2013/30/ЕС на Европейския парламент и на Съвета от 12 юни 2013 година относно безопасността на свързаните с нефт и газ дейности в крайбрежни води и за изменение на Директива 2004/35/ЕО (1), и по-специално член 23, параграф 2 и член 24, параграф 2 от нея,
   като има предвид, че:
   
               (1)
            
            
               От държавите членки се изисква да осигуряват от страна на операторите и собствениците на нефтени и газови инсталации в крайбрежни води да предоставят на компетентния орган най-малко данните за индикатори за големи опасности, специфицирани в приложение IX към Директива 2013/30/ЕС. Тази информация следва да даде възможност на държавите членки да отправят ранно предупреждение за възможно влошаване на състоянието на преградите, имащи критично значение за безопасността и околната среда, включително във връзка с техните задължения по Директива 2008/56/ЕО на Европейския парламент и на Съвета (Рамкова директива за морска стратегия) (2).
            
         
               (2)
            
            
               Тази информация следва също да показва общата ефективност на мерките и средствата за контрол, прилагани от отделните оператори и собственици и от отрасъла като цяло, за предотвратяване на големи аварии и за свеждане до минимум на рисковете за околната среда. Също така, предоставените данни и информация следва да осигуряват съпоставимост на показателите за дейността на отделните оператори и собственици в рамките на държавата членка, както и сравнимост на показателите за дейността на отрасъла като цяло съответно между държавите членки.
            
         
               (3)
            
            
               Обменът на съпоставими данни между държавите членки е трудно осъществим и ненадежден поради липсата на единен формат за докладване на данните във всички държави членки. Наличието на единен формат за докладване на данни от страна на операторите и собствениците до държавите членки би осигурило прозрачност на дейността на операторите и собствениците във връзка с безопасността и околната среда, би осигурило съпоставима в рамките на целия ЕС информация относно безопасността на нефтените и газови дейности в крайбрежни води и би улеснило разпространението на поуките, извлечени от големи аварии и предаварийни ситуации.
            
         
               (4)
            
            
               За да се улесни постигането на обществено доверие в авторитетността и надеждността на нефтените и газови дейности в крайбрежни води в ЕС, държавите членки следва периодично да публикуват информацията по точка 2 от приложение IX към Директива 2013/30/ЕС, в съответствие с член 24 от Директива 2013/30/ЕС. Наличието на общ формат и на изисквания за конкретните данни в информацията, която държавите членки трябва да предоставят публично, би дало възможност за лесно трансгранично сравняване на данните.
            
         
               (5)
            
            
               Мерките, предвидени в настоящия регламент, са в съответствие със становището на Консултативния комитет по безопасността на нефтените и газови дейности в крайбрежни води,
            
         ПРИЕ НАСТОЯЩИЯ РЕГЛАМЕНТ:
   Член 1
   Предмет и приложно поле
   С настоящия регламент се определят общи формати по отношение на:
   
               а)
            
            
               докладите от операторите и собствениците на нефтени и газови инсталации в крайбрежни води до компетентните органи на държавите членки, в съответствие с член 23 от Директива 2013/30/ЕС;
            
         
               б)
            
            
               публикуването от държавите членки на информация, в съответствие с член 24 от Директива 2013/30/ЕС.
            
         Член 2
   Периоди и срокове за докладване
   1.   Операторите и собствениците на нефтени и газови инсталации в крайбрежни води трябва да подадат доклад по член 1, буква а) в рамките на 10 работни дни след съответното събитие.
   2.   Докладваният период за информацията по член 1, буква б) обхваща всяка съответна година от 1 януари до 31 декември, започвайки от календарната 2016 година. Общият формат за публикуване се използва за публикуване на информацията, изисквана съгласно член 24 от Директива 2013/30/ЕС, на уебсайта на компетентния орган не по-късно от 1 юни в следващата година след докладвания период.
   3.   За докладите и публикуването, посочени в член 1, буква а) и буква б) се използват форматите, определени съответно в приложение I и приложение II.
   Член 3
   Подробни изисквания за информацията, която трябва да се споделя
   В приложение I е посочено кои конкретни данни трябва да включва информацията, споделяна съгласно точка 2 от приложение IX към Директива 2013/30/ЕС.
   Член 4
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 октомври 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 178, 28.6.2013 г., стр. 66.
   
      (2)  Директива 2008/56/ЕО на Европейския парламент и на Съвета от 17 юни 2008 година за създаване на рамка на действие на Общността в областта на политиката за морската среда (Рамкова директива за морска стратегия) (ОВ L 164, 25.6.2008 г., стр. 19).
   
      ПРИЛОЖЕНИЕ I
      Общ формат за докладване на данни за инциденти и големи аварии в отрасъла на нефтените и газови инсталации в крайбрежни води
      (изискващо се съгласно член 23 от Директива 2013/30/ЕС)
      
         Общи бележки относно конкретните данни, които трябва да включва споделяната информация
      
      
                  a)
               
               
                  Конкретните данни, които трябва да включва информацията, споделяна съгласно точка 2 от приложение IX към Директива 2013/30/ЕС във връзка с безопасността на нефтени и газови дейности в крайбрежни води, и по-специално относно риска от голяма авария, както е дефиниран в цитираната директива.
               
            
                  б)
               
               
                  В точка 2 от приложение IX към Директива 2013/30/ЕС са включени изпреварващи и последващи ключови работни индикатори (KPI's), даващи добра картина на безопасността на разположените в крайбрежни води нефтени и газови инсталации в дадена държава членка и в Европейския съюз, като при това някои KPI's имат предупредителна функция, като например отказите на елементи с критично значение за безопасността и околната среда (SECE) и смъртните случаи.
               
            
                  в)
               
               
                  Съгласно член 3, параграф 4 от Директива 92/91/ЕИО на Съвета (1), работодателят е длъжен незабавно да докладва на компетентните органи за всички тежки трудови злополуки и/или трудови злополуки със смъртен изход и ситуации, представляващи сериозна опасност. Тези данни трябва да се използват от компетентния орган за докладване на информацията, изисквана по приложение IX, точка 2, букви ж) и з) към Директива 2013/30/ЕС.
               
            
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         (1)  Директива 92/91/ЕИО на Съвета от 3 ноември 1992 г. за минималните изисквания за подобряване безопасността и опазване здравето на работниците в отрасли, свързани с добива на минерални суровини чрез сондиране (Единадесета специална директива по смисъла на член 16, параграф 1 от Директива 89/391/ЕИО) (ОВ L 348, 28.11.1992 г., стр. 9).
   
   
      ПРИЛОЖЕНИЕ II
      Общ формат за публикуване на информация
      (съгласно изискването в член 24 от Директива 2013/30/ЕС)